PROF. UNIV. DR. MARIAN PREDA – PHC AL UBB

Universitatea Babeș-Bolyai vă invită să participați **vineri**, **10 mai 2019**, de la ora **13.00**, la ceremonia de decernare a titlului *Profesor Honoris Causa*domnului prof. univ. dr. Marian Preda, Profesor de Sociologie și Președintele Senatului Universității din București.

Ceremonia va fi organizată în Aula Magna a Universității Babeş-Bolyai (str. M. Kogălniceanu nr.1, et.2).

Titlul este acordat în urma propunerii formulate de reprezentanţii Facultăţii de Științe Politice, Administrative și ale Comunicării pentru contribuţia majoră la dezvoltarea domeniului ştiinţelor sociale, cu precădere a ştiinţelor politice, administrative şi ale comunicării, pentru menţinerea, susţinerea şi promovarea excelenţei academice, precum şi pentru implicarea socială activă şi consistentă.

Laudato va fi prezentată de prof. univ. dr. Călin Hințea.